KEMPELEEN KUNNAN KANNANOTTO VALTIONOSUUSJÄRJESTELMÄN UUDISTAMISESTA

76/02.05.01/2014

KHALL § 92	Valtiovarainministeriön kunta- ja aluehallinto-osasto on lausuntopyynnössä 4.2.2014 pyytänyt kuntien kannanottoa selvitysmiehen luonnoksesta hallituksen esitykseksi valtionosuusjärjestelmän uudistamisesta. 

	Lausuntopyynnössä todetaan, että hallituksen hallitusohjelman mukaan valtionosuusjärjestelmä uudistetaan osana kuntarakenneuudistusta. Järjestelmää yksinkertaistetaan ja selkeytetään. Järjestelmän kannattavuutta parannetaan. Hallitusohjelman mukaan uudistuksen tavoitteena on, että perusopetuksen rahoitus jatkossa perustuisi nykyistä enemmän perusopetuksen toimintaympäristöä kuvaaviin indikaattoreihin, esim. kunnan maahanmuuttajien väestöosuuteen, aikuisväestön koulutustasoon sekä työttömyyteen.

	Hallitusohjelman mukaan kuntauudistusta ohjaavassa lainsäädännössä otetaan käyttöön kuntauudistusta edistäviä välineitä. Tavoitteena on muun muassa poistaa lainsäädännöstä sekä kuntatalouden rahoitusjärjestelmästä kuntaliitoksia vaikeuttavia tekijöitä.

	Valtiovarainministeriön asettaman selvitysmiehen toimeksiannon mukaan valtionosuusperusteiden uudistamisessa tuli tarkastella muun muassa perusteiden läpinäkyvyyttä, lukumäärää, päällekkäisyyksiä, korjaustarpeita, ajanmukaisuutta ja soveltuvuutta kuntarakenteen ja palvelutarpeiden muutoksessa. Tavoitteeksi asetettiin uudistaa kuntien valtionosuusjärjestelmää hallitusohjelmassa linjatulla tavalla siten. että uusi lainsäädäntö tulisi voimaan vuoden 2015 alusta.

	Valtiovarainministeriö pyytää lausuntoa selvitysmiehen luonnoksesta hallituksen esitykseksi ja kiinnittämään huomioita erityisesti seuraaviin asiakokonaisuuksiin:
•	ehdotettaviin kriteereihin
•	ikäryhmien ja sairastavuuden painoihin
•	muiden kriteerien painoihin
•	määräytymisperusteiden laskentaperiaatteisiin
•	verotuloihin perustuvaan valtionosuuden tasaukseen
•	siirtymätasauksen kestoon ja porrastukseen

	Lausunto on toimitettava viimeistään 4.4.2014 valtiovarainministeriöön.
	Resurssivaliokunta (19.3.2014): 
Kempeleen kunta yhteenvetona esittää:
1) Kokonaisuudistuksen mittarit tulisi avata kunnille
2) Tilastot (laskentaperusteet) yhteismitallisiksi
3) Kunnille yhteiset tietojärjestelmät
4) Kaikki verotulot tulisi huomioida verotulotasauksessa (osuus yhteisöverosta, ansiotulovero ja kiinteistövero kokonaisuudessaan). Laskenta tulisi suorittaa valtakunnan keskimääräisten veroprosenttien mukaan eikä kunnan omien prosenttien mukaan.
5) Kriteerinä työpaikkaomavaraisuus ja vieraskielisyys tulisi tarkastella uudestaan.
6) Uuden järjestelmän käyttöönottoon liukuma-aika, jossa valtionosuus kuitenkin maksetaan vanhan järjestelmän mukaan ja kunnille toimitettaisiin laskelmat uuden järjestelmän mukaan.
7) Omarahoitusosuudesta tulee luopua.

Talousjohtaja:
Ehdotan Kempeleen kunnan kannanotoksi:
1) Kokonaisuudistuksen mittarit tulisi avata kunnille
2) Tilastot (laskentaperusteet) yhteismitallisiksi
3) Kunnille yhteiset tietojärjestelmät
4) Kaikki verotulot tulisi huomioida verotulotasauksessa (osuus yhteisöverosta, ansiotulovero ja kiinteistövero kokonaisuudessaan). 
5) Kriteerinä työpaikkaomavaraisuus ja vieraskielisyys tulisi tarkastella uudestaan.
6) Uuden järjestelmän käyttöönottoon liukuma-aika, jossa valtionosuus kuitenkin maksetaan vanhan järjestelmän mukaan ja kunnille toimitettaisiin laskelmat uuden järjestelmän mukaan.
7) Omarahoitusosuudesta tulee luopua.

KUNNANJOHTAJA: 
 	Kunnanhallitus antaa valtiovarainministeriön kunta- ja aluehallinto-osastolle talousjohtajan ehdotuksen mukaisen kannanoton.

	PÄÄTÖS: 
 	Päätösesitys hyväksyttiin. 

Jakelu	Valtiovarainministeriö